b'\n_START_ARTICLE_\nDawlish\n_START_SECTION_\nDescriere\n_START_PARAGRAPH_\nDawlish este situat la gura de v\xc4\x83rsare a unui r\xc3\xa2ule\xc8\x9b numit Dawlish Water, \xc3\xaenconjurat de st\xc3\xa2nci ro\xc8\x99ii specifice Devonului. La sud vest se continu\xc4\x83 cu un promontoriu, Lea Mount, iar la nord est urm\xc4\x83rind plaja, se poate ajunge \xc3\xaentr-o rezerva\xc8\x9bie natural\xc4\x83 numit\xc4\x83 Dawlish Warren. Dawlish este de asemenea renumit pentru lebedele negre (Cygnus atratus) aduse din Australia care \xc8\x99i-au g\xc4\x83sit refugiul al\xc4\x83turi de alte p\xc4\x83s\xc4\x83ri de ap\xc4\x83, \xc3\xaentr-un sanctuar de pe Dawlish Water.\n_START_SECTION_\nIstoric\n_START_PARAGRAPH_\nPrima atestare documentar\xc4\x83 pare s\xc4\x83 fie \xc3\xaen Carta din 1044 prin care Edward Confesorul dona capelanului s\xc4\x83u Leofric c\xc3\xa2teva case parohiale._NEWLINE_Oamenii care s-au instalat \xc3\xaen Dawlish tr\xc4\x83iau \xc3\xaen zonele mai \xc3\xaenalte. Erau pescari \xc8\x99i produc\xc4\x83tori de sare, care coborau pe coast\xc4\x83 pentru a pescui \xc8\x99i a aduna sare. Pe atunci sarea se g\xc4\x83sea din abunden\xc8\x9b\xc4\x83 \xc3\xaen rocile de pe coast\xc4\x83, \xc3\xaens\xc4\x83 resursele erau limitate. Au fost construite s\xc4\x83r\xc4\x83rii pentru a extrage sarea din saramur\xc4\x83. Sarea de bun\xc4\x83 calitate produs\xc4\x83 era stocat\xc4\x83 \xc3\xaen hambare sau pivni\xc8\x9be. \xc3\x8en Dawlish se producea \xc3\xaens\xc4\x83 mai pu\xc8\x9bin\xc4\x83 sare dec\xc3\xa2t \xc3\xaen vecin\xc4\x83tate, la Teignmouth, probabil fiindc\xc4\x83 locuitorii se temeau de apele din Dawlish \xc8\x99i de imprevizibilitatea lor c\xc3\xa2nd erau inunda\xc8\x9bii.\n_START_SECTION_\nTransport\n_START_PARAGRAPH_\nSta\xc8\x9bia de cale ferat\xc4\x83 Dawlish este situat\xc4\x83 \xc3\xaen centrul ora\xc8\x99ului, l\xc3\xa2ng\xc4\x83 plaj\xc4\x83. Este legat\xc4\x83 de mai multe localit\xc4\x83\xc8\x9bi din Devon, precum \xc8\x99i de Londra.\n_START_SECTION_\n\xc8\x98coli\n_START_PARAGRAPH_\n\xc3\x8en Dawlish sunt c\xc3\xa2teva \xc8\x99coli. \xc8\x98coala primar\xc4\x83 Gatehouse este una dintre cele mai noi. Situat\xc4\x83 \xc3\xaen partea de nord a ora\xc8\x99ului, are c\xc3\xa2teva sute de elevi. Alte \xc8\x99coli din Dawlish sunt Colegiul comunit\xc4\x83\xc8\x9bii din Dawlish, \xc8\x98coala primar\xc4\x83 Westcliff, \xc8\x98coala Ratcliff \xc8\x99i \xc8\x98coala Oaklands Park.'